**Ingyenes**

**120 órás**

**angol és német nyelvtanfolyamok**

indulnak a GINOP-6.1.3-17-2018-00036 azonosítószámú „Idegen nyelvi készségek fejlesztése a Hódmezővásárhelyi Szakképzési Centrumnál” című európai uniós projekt keretében.

**Várjuk jelentkezését, ha:**

* **magyar állampolgár**
* **Csongrád megyében lakik**
* **még nem töltötte be a 65. életévét**
* **jelenleg nem vesz részt hazai vagy Európai Uniós forrásból támogatott, felnőttképzés keretében megvalósuló idegen nyelvi képzésben**
* **legfeljebb középfokú végzettséggel, vagy szakképesítéssel rendelkezik**

**A nyelvtanfolyamot előzetes regisztrációt és tudásszintmérést, valamint jogosultságvizsgálatot követően kezdheti meg.**

TÁJÉKOZTATÓ

**az Európai Unió támogatásával megvalósuló**

**GINOP-6.1.3-17-2018-00036 azonosítószámú „Idegen nyelvi készségek fejlesztése a Hódmezővásárhelyi Szakképzési Centrumnál” című projektről**

A projekt keretében **A1, A2, B1, B2 szintre** felkészítő csoportokat indítunk, hogy egyénre szabott képzéseket indíthassunk. A tanfolyamok szervezése **9-14 fős csoportokban** történik. A tanfolyamok időtartama **120 óra**.

**NYELVI SZINTEK A KÖZÖS EURÓPAI REFERENCIAKERET SZERINT**

**A1 - Minimumszint**

Ezen a szinten a nyelvhasználó képes megérteni és használni hétköznapi alapkifejezéseket, amelyek valamilyen konkrét szituációban jelennek meg. Képes bemutatni magát és másokat, el tudja mondani, hol lakik, kiket ismer. Tud az adott idegen nyelven kommunikálni, amennyiben a beszélgetőtárs lassan, érthetően beszél és segítő szándékú.

**A2 - Alapszint**

Ezen a szinten a nyelvhasználó képes egyszerű mondatokat és gyakori kifejezéseket használni, amelyek hétköznapi, egyszerű, rutin helyzetekben előfordulnak (vásárlás, lakóhely, munka, család). Képes beszélni magáról és a családról, közvetlen környezetéről és az őt közvetlenül érintő dolgokról.

**B1 - Küszöbszint (Ez az alapfokú nyelvvizsga szintje.)**

Ezen a szinten a nyelvhasználó képes egyszerű, összefüggő szöveget alkotni és megérteni általános témakörökben (munka, iskola, szabadidős tevékenység, utazás). Tud beszélni múltbeli eseményekről és tapasztaltatokról, álmairól és ambícióiról, és képes röviden megindokolni döntéseit, véleményét.

**B2 - Középszint (Ez a középfokú nyelvvizsga szintje.)**

Ezen a szinten a nyelvhasználó képes megérteni összetettebb szövegek fő mondanivalóját mind konkrét, mind elvont témákban, beleértve saját szakterületét. Viszonylag folyékonyan és spontán kommunikál, ami lehetővé teszi, hogy anyanyelvi beszélőkkel is úgy tud társalogni, hogy az mindkét fél számára élvezhető. Képes részletes és világos szövegalkotásra sokféle témakörben, és különböző véleményeket kifejteni azok előnyeivel és hátrányaival.

A jelentkezésnél előnyt élveznek:

-       a nemzeti köznevelésről szóló 2011. évi CXC. törvény 7.§ (1) d-f) pontjában meghatározott köznevelési intézményekkel tanulói jogviszonyban álló, nem tanköteles korú, 16-25 év közötti személyek.

-       hátrányos helyzetű személyek.

**Hátrányos helyzetű:** bármely olyan személyek, akik

a)     a foglalkoztatást megelőző 6 hónapban rendszeresen fizetett alkalmazásban nem álló személyek;

b)    alacsony iskolai végzettséggel rendelkezők, akik nem szereztek középfokú végzettséget vagy szakképesítés (ISCED 3);

c)    50 éven felüli életkorú személyek;

d)     megváltozott munkaképességűek;

e)     egy vagy több eltartottal egyedül élő felnőttek;

f) a gyermekgondozást segítő ellátásról, a gyermekgondozási díjról, a gyermeknevelési támogatásról ápolási díjról visszatérők;

g) pályakezdő, vagy 25 év alatti életkorú fiatalok;

h)    etnikai kisebbségéhez tartozó személyek, és akinek szakmai, nyelvi képzésük, vagy szakmai tapasztalatuk megerősítésére van szükségük ahhoz, hogy javuljanak munkába állási esélyeik egy biztos munkahelyen.

**A jelentkezés módja, a kérelem elbírálásának menete:**

**Első lépés** a jelentkezési lap kitöltése a kiválasztott helyszínen, (kitölthető önállóan, vagy igény szerint segítséggel) tartalmazza az elvégezni kívánt tanfolyam megnevezését, óraszámát, tervezett helyszínét, időpontjait. A jelentkezés után kollégáink egy **tájékoztató napon** való részvételre kérik fel Önöket, amely keretében részletes tájékoztatást nyújtanak a jelentkezőknek, valamint ezen napokon kerül sor az előzetes tudásmérésre is. A jelentkezés következő lépése a  [<https://hszcweb.ddns.net/reg/>](https://hszcweb.ddns.net/reg/)internetes oldalon **előzetes regisztráció megtétele** . **Az előzetes tudásmérés a regisztrációs folyamat kötelező része,** az eredmények függvényében értesítjük majd a résztvevőket a megfelelő szintű csoportok indulásáról, amelybe bekapcsolódhatnak.

**Nem lehet a projekt alanya, nem támogatható a képzése annak a személynek, aki:**

·         párhuzamosan vesz részt hazai vagy Európai Uniós forrásból támogatott, felnőttképzés keretében megvalósuló idegen nyelvi képzésben,

·         Az **Idegen nyelvi készségek fejlesztése** projektben bármely kedvezményezettnél (Szakképzési Centrumnál) **támogatásban részesült**,

·         **(képzési) támogatással összefüggő fizetési kötelezettséggel rendelkezik**.

A jelentkezés pozitív elbírálását követően a jelentkezővel megkötésre kerül a támogatási szerződés, melyben részletesen rögzítésre kerülnek a támogatással kapcsolatos jogok és kötelezettségek, szerződésszegéssel kapcsolatos információk, a támogatás elszámolására vonatkozó szabályok.

Reméljük, Ön is azok közé tartozhat majd, akiknek az Európai Unió által támogatott **GINOP-6.1.3-17-2018-00036 azonosítószámú „Idegen nyelvi készségek fejlesztése a Hódmezővásárhelyi Szakképzési Centrumnál”** című projekt keretében megvalósulhat a  nyelvi képzése.

A szintfelméréssel és tanfolyami jelentkezéssel kapcsolatos további ügyintézés és felvilágosítás az [info@laksmi.hu](mailto:info@laksmi.hu) vagy a 06-30/528-8442 telefonszámon kérhető.

A felhívásról részletesen az alábbi internetes címen olvashat:

[https://www.palyazat.gov.hu/ginop-613-17-idegen-nyelvi-kszsgek-fejlesztse#](https://www.palyazat.gov.hu/ginop-613-17-idegen-nyelvi-kszsgek-fejlesztse)